শুরুতেই ক্যারাস্কোর শট বাঁচিয়ে দেন পানামা গোলকিপার পেনাডো। বিশ্বকাপের মঞ্চে প্রথম বার খেলতে গিয়ে যে চাপ থাকবে তা আর বোর অপেক্ষা রাখে না। ফলে আক্রমণের থেকে ডিফেন্সে জোর দিয়ে এগোনোর চেষ্টা চালায় পানামা। ক্রমাগত চাপ রাখার ফলে সুযোগ পেয়ে গিয়েছিলেন বেলজিয়াম অধিনায়ক হ্যাজার্ড। কিন্তু কার্যকর করতে পারেননি তিনি। শুধু পজিশন নয়, মাঝমাঠ থেকেও ক্রমাগত শটে নিজেদের খাতা খোলার চেষ্টা চালাচ্ছিল তারা। সৌজন্যে দলের তারকা খেলোয়াড় ডি ব্রুইন। সারা ম্যাচে নজর কাড়লেন তিনি। বিরতিতে যাওয়ার আগে ফের সুযোগ পেয়েছিলেন হ্যাজার্ড কিন্তু তাঁর ভলি বাঁচিয়ে দেন পানামা গোলকিপার।